केन्द्रीय विद्यालय संगठन, जयपुर संभाग

सत्रांत परीक्षा-सत्र 2025-26

अभ्यास प्रश्न पत्र

विषय – हिन्दी

समय-2:30 घण्टे            कक्षा - आठवीं                 पूर्णांक-60

सामान्य निर्देश :

* इस प्रश्न पत्र में 4 खंड हैं- क. अपठित-अवबोध, ख. पठित-अवबोध, ग. व्यावहारिक व्याकरण, घ. रचनात्मक लेखन
* प्रश्न पत्र में प्रश्नों की संख्या 11 है और सभी प्रश्न अनिवार्य हैं।
* यथासंभव सभी प्रश्नों के उत्तर क्रमानुसार लिखिए। \*सुलेख और शुध्दता का ध्यान रखें।

**खण्ड - क अपठित अवबोध**

प्रश्न 1. निम्नलिखित अपठित गद्यांश को पढ़कर निम्नलिखित प्रश्नों के सही विकल्प चुनकर लिखिए- [1x5=5]

       साहसी मनुष्य का जीवन ही सच्चा जीवन होता है। साहसी मनुष्य अपने उद्देश्य के लिए बढ़ते रहते हैं। वास्तव में साहसी लोग ही संसार की शक्ति होते हैं। साहसी लोग अपने मार्ग पर अकेले ही बढ़ते हैं, जैसे जंगल में शेर अकेला रहता है।डरपोक लोग ही भेड़ों की तरह झुंड बनाकर रहते हैं। संकट झेलना ही जीवन का स्तर दिखाता है, जो संकटों से बचता है वह वास्तविक जीवन से कोसों दूर होता है। जीवन में संकटों का सामना करना एक पूंजी है, जो इस पूंजी को जितनी मात्रा में लगाता है मैं उसी मात्रा में उसका फल पाता है। जीवन को अनंत मानकर आगे बढ़ने वाला मनुष्य ही जीवन के रहस्य को प्राप्त कर सकता है। जीवन का साधक थोड़े से सुकून से संतुष्ट नहीं होता बल्कि वह हिम्मत से सबसे ऊंची चोटी का फल तोड़कर खाना चाहता है। सागर के अंदर गोता लगाकर तल से मोती पाना चाहता है, उसके लिए दुर्लभ कुछ भी नहीं है। वह जंगल में भी अपना मार्ग बना ही लेता है ।

i. किसका जीवन सच्चा होता है ?

(क) साहसी मनुष्य का (ख) निर्बल मनुष्य का

(ग) सहनशील मनुष्य का (घ) इनमे से कोई नहीं।

ii. जीवन के रहस्य को कौन प्राप्त कर सकता है ?

(क) जीवन का अंत मानकर आगे बढ़ने वाला मनुष्य

(ख) जीवन को अनंत मानकर आगे बढ़ने वाला मनुष्य

(ग) जीवन के रहस्य को जानने वाला मनुष्य

(घ) सागर के अंदर गोता लगाने वाला मनुष्य

iii. जीवन का वास्तविक सार क्या है ?

(क) संकटों से भागना (ख) संकटों से खेलना

(ग) संकटों को झेलना (घ) सुख प्राप्त करना।

iv. जीवन का साधक क्या चाहता है ?

(क) जीवन मे सुख पाना (ख)सफलता के मोती पाना

(ग) हिम्मत से ऊंची चोटी प्राप्त करना (घ) यह सभी।

v. उपर्युक्त गद्यांश का उचित शीर्षक है ?

(क) साहस ही जीवन है (ख) कठिनाई ही जीवन है

(ग) मेहनत ही जीवन है (घ) मानव का जीवन

प्रश्न 2. निम्नलिखित अपठित पद्यांश को पढ़कर निम्नलिखित प्रश्नों के सही विकल्प चुनकर लिखिए- [1x5=5]

तेरे-मेरे बीच कहीं है एक घृणामय भाईचारा।

संबंधों के महासमर में तू भी हारा मैं भी हारा॥

बँटवारे ने भीतर-भीतर

ऐसी-ऐसी डाह जगाई।

जैसे सरसों के खेतों में

सत्यानाशी उग-उग आई ॥

तेरे-मेरे बीच कहीं है टूट-अनटूटा पतियारा।।

संबंधों के महासमर में तू भी हारा मैं भी हारा॥

अपशब्दों की बंदनवारें

अपने घर हम कैसे जाएँ।

जैसे साँपों के जंगल में

पंछी कैसे नीड़ बनाएँ।

तेरे-मेरे बीच कहीं है भूला-अनभूला गलियारा।

संबंधों के महासमर में तू भी हारा मैं भी हारा॥

बचपन की स्नेहिल तसवीरें

देखें तो आँखें दुखती हैं।

जैसे अधमुरझी कोंपल से

ढलती रात ओस झरती है।

तेरे-मेरे बीच कहीं है बूझा-अनबूझा उजियारा।

संबंधों के महासमर में तू भी हारा मैं भी हारा॥

i. कविता से किस बँटवारे की बात हो सकती है ?

(क) दो भाइयों का बँटवारा (ख) दो देशों के बीच का बँटवारा

(ग) संपत्ति का बँटवारा (घ) दो शरणार्थियों के बीच का बँटवारा।

ii. ‘तेरे-मेरे बीच कहीं है एक घृणामय भाईचारा’ का भाव है ?

(क) परस्पर संबंधों में इतनी घृणा हो गई कि भाईचारा कहाँ रह गया।

(ख) जब परस्पर संबंधों में दरार आ जाती है तो भाईचारे का प्रश्न ही नहीं उठता।

(ग) परस्पर संबंधों के बीच घृणा के बीज बोए गए फिर भी भाईचारा बना रहा।

(घ) बँटवारे में घृणा के सिवाय और कुछ नहीं।

iii. सरसों के खेतों में सत्यानाशी’ किसे कहा गया है ?

(क) काम बिगाड़ने वाले लोगों को (ख) दीमक को

(ग) लोगों को (घ) परस्पर ईर्ष्याभाव को

iv. अपशब्दों की बंदनवारें’ कैसे प्रभावित करती हैं ?

(क) मनुष्य को परेशान करती हैं। (ख) अपनों से मिलने से रोकती हैं।

(ग) सजावट के काम आती हैं। (घ) मेल-मिलाप की गुंजाइश नहीं रह जाती।

v. बचपन की तसवीरें क्या आशा जगाती हैं ?

(क) आँसुओं में मलिनता धुल जाएगी और उजाला होगा। (ख) यौवन ठीक-ठाक गुजरेगा।

(ग) घर के बुजुर्ग शांति स्थापित कर पाएँगे। (घ) बीता हुआ बचपन लौट आएगा।

**खण्ड - ख पठित-अवबोध**

प्रश्न 3. निम्नलिखित गद्यांश को पढकर दिए गए प्रश्नों के उत्तर लिखिए-     [1x5=5]

       किसी श्रीमान जमींदार  के महल के पास एक गरीब, अनाथ वृद्ध की झोंपड़ी थी । जमींदार साहब को अपने महल का अहाता उस झोंपड़ी तक बढ़ाने की इच्छा हुई । वृद्धा से बहुतेरा कहा कि अपनी झोंपड़ी हटा ले, पर वह तो कई ज़माने से वहीं बसी थी। उसका प्रिय पति और इकलौता पुत्र भी उसी झोंपड़ी में मर गया था। पतोहू भी एक पाँच बरस की कन्या छोड़कर चल बसी थी। अब यही उसकी पोती इस वृद्धावस्था में एकमात्र आधार थी। जब उसे अपनी पूर्वस्थिति की याद आ जाती तो मारे दुख के फूट-फूट कर रोने लगती थी और जब से उसने अपने श्रीमान पड़ोसी की इच्छा का हाल सुना, तब से वह मृतप्राय हो गई थी। उसे झोंपड़ी में उसका ऐसा कुछ मन लग गया था कि बिना मरे वहाँ से वह निकालना ही नहीं चाहती थी।

i. जमींदार के महल के पास किसकी झोंपड़ी थी ?

   (क) वकील की                  (ख) वृद्धा की   (ग) लड़के की                   (घ) सैनिक की

ii. वृद्धा कब-से इस झोंपड़ी में रह रही थी ?

   (क) एक वर्ष से               (ख) छह महीनों से    (ग) चार साल से            (घ) कई ज़माने से

iii. वृद्धा की पोती की उम्र कितनी थी ?

   (क) पांच वर्ष         ‌‌‌‌      (ख) आठ वर्ष   (ग) दस वर्ष                (घ) बीस वर्ष

iv. वृद्धा फूट -फूटकर रोने लगती थी | वृद्धा क्या याद करके रोने लगती थी ?

   (क) अपनी पौती को   (ख) अपनी पूर्वस्थिति को     (ग) पति को (घ) बहू को

v. ‘मृतप्राय’ शब्द का सही अर्थ बताइए-

   (क) मरने के समान         (ख) मरा हुआ  (ग) जीवन                  (घ) बुजुर्ग व्यक्ति

प्रश्न 4. निम्नलिखित पद्यांश को पढकर निम्नलिखित प्रश्नों के उत्तर लिखिए-   [1x5=5]

                  इन सपनों के पंख ना काटो

                  इन सपनों की गति मत बांधो!

                  सौरभ उड़ जाता है नभ में

                  फिर वह लौट कहाँ आता है?

                  बीज धूलि में गिर जाता जो

                  वह नभ में कब उड़ पाता है?

                  अग्नि सदा धरती पर जलती

                  धूम गगन में मंडराता है!

                  सपनों में दोनों ही गति है

                  उड़ कर आंखों में आता है!

                  इसका आरोहण मत रोको

                  इसका अवरोहण मत बाँधो!

i. किसकी गति कवयित्री स्वतंत्र करने के लिए कह रही हैं ?

  (क) धुएँ को                  (ख) सुगंध की  (ग) सपनों की                        (घ) अग्नि की

ii. सौरभ कहाँ उड़ जाता है ?

  (क) आकाश में         (ख) अग्नि में (ग) जल में                    (घ) उपवन में

iii. आरोहण और अवरोहण से क्या तात्पर्य है ?

  (क) आगे और पीछे           (ख) सुख और दुख   (ग) आज और कल           (घ)  ऊपर और नीचे

iv. धरती पर आग जलती है और……….आसमान में मॅंडराता है ?

  (क) पक्षी                 (ख) सपने (ग) धुआँ                  ‌‌‌‌         (घ) सुगंध

v. सपने किसके माध्यम से आते हैं ?

  (क) आंखों                  (ख) जीवन  (ग) मस्तिष्क                 (घ) इच्छाओं

पाठ्य-पुस्तक मल्हार पर आधारित प्रश्न

प्रश्न 5. निम्नलिखित गद्य पाठों पर आधारित 4 प्रश्नों में से किन्ही 3 प्रश्नों के उत्तर लिखें। [2x3=6]

i. वृद्धा की पोती ने खाना क्यों छोड़ दिया था ?

ii. आप अपने किसी संबंधी या मित्र के घर जाने से पहले क्या-क्या तैयारी करते हैं ?

iii. “शहर में तो ऐसे ही मकान होते हैं” नन्हेमल का ऐसे मकान से क्या आशय है ?

iv. नेताजी सुभाष चंद्र बोस ने किस प्रकार के राष्ट्र निर्माण का स्वप्न देखा था ?

प्रश्न 6. निम्नलिखित पद्य पाठों पर आधारित 3 प्रश्नों में से किन्ही 2 प्रश्नों के उत्तर लिखें । [2x2=4]

i. कविता में सपनों की गति न बांधने की बात क्यों कही गई होगी ?

ii. आदमी का अनुपात कविता में कौन- सी संरचना की बात कही गई है ?

iii. आपके अनुसार ‘दीवारें उठाना’ केवल ईंट-पत्थर से जुड़ा काम है या कुछ और भी हो सकता है ? अपने विचारनुसार समझाइए।

पाठ्य-पुस्तक मल्हार की गतिविधियों पर आधारित प्रश्न

प्रश्न 7. निम्नलिखित प्रश्नों के उत्तर लिखें।                [ 2x3=6]

  i. नीचे दिए गए अक्षरों से सार्थक शब्द बनाइए-

1. ट् क र् ई ओ       =.................

1. ई ल व क्         =.................
2. त् आ इ औ क ल्   =.................

  ii.  निम्नलिखित स्तंभ -1 को स्तंभ-2 से मिलान करें-

|  |  |
| --- | --- |
| **स्तंभ -1**  1. इंकलाब जिंदाबाद  2. करो या मरो  3. तुम मुझे खून दो मैं तुम्हें आजादी दूंगा | **स्तंभ -2**  क . सुभाष चंद्र बोस  ख. भगत सिंह  ग. महात्मा गांधी |

**खण्ड - ग व्यावहारिक व्याकरण**

प्रश्न 8. निर्देशानुसार निम्नलिखित प्रश्नों के उत्तर लिखिए ।

i. निम्नलिखित वाक्य में काल परिवर्तन करके लिखिए।            (2 अंक )

   क. सौरभ उड़ गया है नभ में। (भविष्य काल)

   ख. अग्नि सदा धरती पर जलेगी। (भूतकाल)

ii. निम्नलिखित शब्दों में वचन परिवर्तन कीजिए -                (1 अंक )

   क. खण्ड                         ख. समोसा

iii. निम्नलिखित शब्दों के विलोम शब्द लिखिए -            (1 अंक )

   क. लघु                          ख. कृत्रिम

iv. मुहावरों का अर्थ बताते हुए वाक्य में प्रयोग कीजिए -  (1 अंक )

   क. रंग उड़ना।                    ख. लौहे के चने चबाना।

v. निम्नलिखित वाक्यों में से दो जातिवाचक संज्ञा शब्द छाँटकर लिखिए -             (1 अंक )

   रमेश प्रतिदिन हिन्दी एवं अंग्रेजी के नए-नए शब्दों को अपनी पुस्तक में लिखकर याद करता है तथा विद्यालय के अन्य विद्यार्थियों को भी लिखने के लिए प्रेरित करता है | शिक्षक रमेश के इस कार्य की प्रशंसा करते है |

vi. निम्नलिखित शब्दों के दो-दो पर्यायवाची शब्द लिखिए-      (1 अंक )

   क. आँख                         ख. मेहमान

vii. रेखांकित पद में विराम चिह्न की पहचान कर उनका नाम लिखिए (1 अंक )

    माता-पिता हमेशा बच्चों के लिए खिलौने लाते हैं |

viii. निम्नलिखित शब्दों के शुद्ध रूप लिखिए।                (1 अंक )

     क. स्वातंत्रता                     ख. शिरषक

ix. रमा प्रतिदिन कमजोर बच्चों को पढ़ाती है (पंक्ति में से विशेषण शब्द छाँटकर उसका भेद लिखे ) (1 अंक )

**खण्ड - घ रचनात्मक लेखन**

प्रश्न 9. स्वयं को केन्द्रीय विद्यालय आगरा का छात्र मानते हुए अपने विद्यालय में खेल एवं खेल-सामग्री के उचित प्रबंध करवाने के लिए प्राचार्य महोदय को प्रार्थना-पत्र लिखिए। [5]

अथवा

आपकी छोटी बहन ने हिन्दी-प्रश्नोत्तरी प्रतियोगिता में क्षेत्रीय स्तर पर प्रथम स्थान प्राप्त किया है। अपनी बहन को प्रथम स्थान प्राप्त करने पर बधाई देते हुए आगे भी हिन्दी विषय में श्रेष्ट प्रर्दशन के लिए प्रेरित करते हुए एक पत्र लिखिए |

प्रश्न 10. निम्नलिखित विषयों में से किसी एक विषय पर अनुच्छेद लिखिए - [5]

(क) विद्यार्थी और कम्प्यूटर (ख) एक पेड़ माँ के नाम (ग) व्यस्त जीवन में योग का महत्त्व।

प्रश्न 11. निम्नलिखित में से किसी एक विषय पर संवाद लिखिए। [4]

(क) ग्राहक का फल विक्रेता से संवाद (ख) परीक्षा पर चर्चा करते हुए अध्यापिका का विद्यार्थी से संवाद

\*\*\*\*\*